ইলিশ
ইলিশের বৈজ্ঞানিক নাম "Tenualosa ilisha"। এটি Clupeidae পরিবার (family) এর অন্তর্গত। এটি বাংলাদেশ ও পশ্চিমবঙ্গের স্থানীয় মাছ।
মাছমুরাল
মাছমুরাল (বৈজ্ঞানিক নাম: "Pandion haliaetus"), অসপ্রে বা উখস Pandionidae (প্যান্ডিয়নিডি) গোত্র বা পরিবারের অন্তর্গত Pandion (প্যান্ডিয়ন) গণের অন্তর্ভুক্ত একমাত্র সদস্য। মাছমুরালের বৈজ্ঞানিক নামের অর্থ "প্যান্ডিয়নের সামুদ্রিক ঈগল" (গ্রিক: "pandion" = প্যান্ডিয়ন এথেন্সের পৌরাণিক রাজা; লাতিন: "haliaetos" = সামুদ্রিক ঈগল)। পাখিটি অ্যান্টার্কটিকা মহাদেশ, মরু ও মেরু অঞ্চল ছাড়া সমগ্র পৃথিবীতে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩ কোটি ১৫ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।কানাডার নোভাস্কশিয়া প্রদেশের প্রাদেশিক পাখি ঘোষণা করা হয়।